Megrémültek a román aktivisták, hogy ellenük hoztak törvényt, de a benyújtó mindenkit megnyugtatott, hogy valójában a magyarok ellen - 444
Megrémültek a román aktivisták, hogy ellenük hoztak törvényt, de a benyújtó mindenkit megnyugtatott, hogy valójában a magyarok ellen
akiraly külföld 2017. március 6., hétfő 11:52 169 155
A román szociáldemokrata parlamenti képviselő, Todor Ciuhodaru még a tavaly december 11-i parlamenti választások előtt benyújtotta, a román szenátus pedig a héten tárgyalja a román büntetőtörvénykönyv módosítására tett javaslatát, amely most, bő három hónappal születése után váratlan hullámokat kavart az országban. A múlt héten a februári korrupcióellenes tömegtüntetések egyik szervezője, Elena Calistru a Facebookon osztotta meg aggályait, hogy az új törvény egyik paragrafusát akár ellenük is bevethetik.
"A nép, vagy többek közös tulajdonában álló javak elleni, egyértelműen az alkotmányos rend megváltoztatására irányuló, vagy az államot hatalma gyakorlásában akadályozni szándékozó cselekedetek hat hónaptól három évig terjedő szabadságvesztéssel büntethetők" - szól a paragrafus, ami felkeltette Calistru aggodalmát.
Mint írta, a kormányzó szociáldemokraták szóvivője, Adrian Dobre a tömegtüntetések alatt azzal vádolta a tiltakozókat, hogy megakadályozták a kormányt feladatai rendes ellátásában. "Szóval csak óvatosan, a tiltakozás hamarosan bűncselekménnyé válhat" - írta.
Amire a javaslatot beterjesztő Ciuhadru sietett tisztázni, hogy
a javaslat nem a tüntetők, hanem csak és kizárólag "a román állam lényegét" támadó "magyar szeparatisták" ellen irányul.
"Nem a Győzelem téri tüntetőket célozza a törvényem. Én a szélspségesség ellen vagyok, meg azok ellen, akik revízionista és szeparatista tüntetéseken támadják a román államot" - mondta, példaként azokat a marosvásárhelyi tüntetéseket felemlítve, amelyeken autonómiát követeltek Székelyföldnek. (Via Balkan Insight)
Czinkóczi Sándor gazdaság ma 20:15 129 129
Czinkóczi Sándor POLITIKA ma 18:26 211 228
Czinkóczi Sándor Politika ma 17:33 201 526
Magyari Péter média ma 17:21 156 641
Czinkóczi Sándor Külföld ma 16:29 92 161
Szily László POLITIKA ma 15:40 346 485
Horváth Bence SPORT ma 15:38 107 133
Herczeg Márk tévé ma 14:27 1045 8389
Horváth Bence POLITIKA ma 14:26 195 148
Horváth Bence EU ma 13:47 164 1000
akiraly tudomány ma 13:01 117 50